Author: Inštitút pre aproximáciu práva
Last saved by: agenda0
Company: agenda

Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. novembra 2001
K materiálu č. 6320/2001
K bodu č. 1

     

S T A N O V I S K O

k návrhu poslanca NR SR Jozefa Prokeša na vydanie zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov    

I
Návrh poslanca NR SR Jozefa Prokeša na vydanie zákona, ktorým sa mení zákon č. 140/1961 Zb. Trestný zákon sa na rokovanie vlády SR predkladá podľa §70 ods. 3 zákona NR SR č. 350/1996 Z.z. o rokovacom poriadku NR SR.
II
Účelom predloženého návrhu je podľa predkladateľa zvýšiť ochranu vecí pred ich poškodením a znehodnotením postriekaním, pomaľovaním alebo popísaním farbou alebo inou látkou.
III
Problematika návrhu zákona je upravená v čl. 6 Európskej dohody o pridružení (Rešpektovanie demokratických zásad a ľudských práv zakotvených v Helsinskom Záverečnom akte a Parížskej charte pre novú Európu) a v rámci primárnej legislatívy EÚ v Zmluve o Európskej únii, Prvá hlava, čl. 6 ods. 2 (Únia rešpektuje základné ľudské práva, ako ich zaručuje Európsky dohovor o ochrane ľudských práv a základných slobôd podpísaný v Ríme 4. novembra 1950 ďalej len „Dohovor“). Základné ľudské práva a slobody, medzi ktoré patria aj čl. 5, 6 a 7 Dohovoru sú predmetom pravidelného hodnotenia SR zo strany orgánov EÚ.
	Návrh zákona v súlade s § 68 ods. 3 zákona NR SR č. 350/1996 Z.z. o rokovacom poriadku NR SR obsahuje doložku zlučiteľnosti s právom ES/EÚ. Predkladateľ v doložke zlučiteľnosti uvádza, že navrhovaná problematika nie je v práve ES/EÚ upravená. S týmto konštatovaním vzhľadom na vyššie uvedenú primárnu legislatívu ES/EÚ nesúhlasíme a preto navrhujeme upraviť body 3, 5 a 6 doložky zlučiteľnosti.

Bratislava | 12.11.2001
Vypracoval: | JUDr. Miroslav Fíger
Tel.: | 57295 602

JUDr. Mária Krošlákovágenerálna riaditeľka